आर.के. खन्ना टेनिस संकुल

आर.के. खन्ना टेनिस संकुल हे भारत देशाच्या नवी दिल्ली शहरामधील एक टेनिस स्टेडियम आहे. ह्या संकुलामध्ये ५,०१५ आसनक्षमता असलेले एक मुख्य कोर्ट, ६ इतर कोर्ट्स व ६ सराव कोर्ट्स आहेत. हे संकुल इ.स. १९८२ साली खुले करण्यात आले व २००९ साली त्याची डागडुजी करण्यात आली.

१९८२ आशियाई खेळ व २०१० राष्ट्रकुल खेळ ह्या स्पर्धांमधील टेनिस सामन्यांसाठी हे संकुल वापरण्यात आले होते. डेव्हिस करंडक व फेड करंडक स्पर्धांमधील भारत संघाचे काही सामने येथे खेळवले जातात.

वर्ग : २०१० राष्ट्रकुल खेळ मैदान
वर्ग:दिल्ली